## Cwestiynau ar Ynni Cymunedol i’r Pleidiau Gwleidyddol

****

## Cwestiynau ar Ynni Cymunedol i’r Pleidiau Gwleidyddol

## Dyma rai cwestiynau y gallech eu gofyn i aelodau yn y Cynulliad.

**Mae aelodau Ynni Cymunedol Cymru eisiau gweld:**

* Targedau ar gyfer ynni cymunedol yng Nghymru
* Hawl i gael cyflenwad lleol
* Hwyluso’r broses gynllunio ar gyfer Ynni Adnewyddadwy Cymunedol
* Camau i lacio cyfyngiadau ar y grid
* Hawl i brynu cymunedol yng Nghymru
* Cefnogaeth gydlynol a chytûn i Ynni Cymunedol yng Nghymru

## Ydych chi wedi gweld Ffilm Cymru Gynhaliol ar Ynni Cymunedol? Sut fyddech chi’n gweithredu ar rai o’r pynciau a’r cyfleon a amlinellir yn y ffilm?

<https://youtu.be/9aTjFGCKKHE>

## A fyddai eich plaid chi’n hybu’r argymhellion a amlinellir yn ‘[Dyfodol Ynni Craffach i Gymru](http://www.senedd.cynulliad.cymru/documents/s49669/Adroddiad%20-%208%20Mawrth%202016.pdf)’ a baratowyd gan Bwyllgor Amgylchedd a Chynaliadwyedd y Cynulliad Cenedlaethol ac a gyhoeddwyd ym mis Mawrth 2016 i gefnogi’r newid i gyflenwad ynni adnewyddol lleol yng Nghymru?

* Sefydlu cwmni gwasanaeth ynni 'ymbarél' dielw, a fyddai’n caniatáu i awdurdodau lleol, dinas-ranbarthau neu gymunedau gynnig cyflenwad ynni yn lleol
* Annog Llywodraeth y Deyrnas Unedig i alluogi Ofgem i ganiatáu blaenoriaethu cyflenwad lleol i ddefnyddwyr lleol
* Ceisio diwallu holl anghenion ynni Cymru drwy ffynonellau adnewyddadwy yng nghyd-destun yr angen i dorri o leiaf 80% ar ei hallyriadau carbon erbyn 2050.
* Sefydlu bod targedau ar gyfer lleihau allyriadau yn dod yn ddyletswyddau lleol i awdurdodau lleol.
* Cael mwy o lais yn y modd y mae'r grid, Gweithredwyr y Rhwydwaith Dosbarthu a chwmnïau ynni yn gweithredu
* Darparu a hwyluso cefnogaeth i storio ynni er mwyn hyrwyddo cyflenwi lleol.
* Diwygio a mireinio polisi cynllunio i roi blaenoriaeth i brosiectau ynni adnewyddadwy lleol a chymunedol.
* Darparu cefnogaeth a chyngor i brosiectau ynni cymunedol lleol ar bob lefel o lywodraeth gan gynorthwyo a chydweithio ag Ynni Cymunedol Cymru a phartneriaid megis Cronfa Fancio Cymunedol Robert Owen (ROCBF) ar drefniadau ariannu amgen ar gyfer cynlluniau.

## Beth all Cymru ei wneud i oresgyn yr heriau a osodwyd gan Lywodraeth y Deyrnas Unedig yn San Steffan wrth iddi leihau’r Tariff Bwydo-i-mewn a dileu’r Cynllun Buddsoddi mewn Mentrau i rai sy’n buddsoddi mewn Ynni Cymunedol?

* A fyddai eich plaid yn cefnogi ‘Tariff Bwydo-i-mewn’ ar wahân i Gymru ar gyfer ynni adnewyddol a chymunedol a gynhyrchir yng Nghymru?
* Caniatáu defnyddio adeiladau a thir cyhoeddus ar gyfer Ynni Cymunedol?
* Prynu eich trydan o ffynonellau Ynni Adnewyddol Cymreig?

## Sut fyddech chi’n argymell goresgyn her y grid trydan hen-ffasiwn a chyfyngol yng Nghymru?

* A ddylai fod ‘grid trydan Cymreig’, a phwy ddylai fod yn berchen arno?
* A ddylai Llywodraeth Cymru fuddsoddi mewn uwchraddio’r grid lle mae cyfyngiadau?

## Pam nad yw eich plaid yn siarad yn fwy croyw am yr angen brys i ymateb i newid hinsawdd?

## Mae’n debyg na fydd yr atomfa yn Hinkley C yn mynd yn ei blaen. Beth fyddech chi’n ei gynnig yn ei lle, a sut mae Ynni sydd mewn perchenogaeth leol yn rhan o’r ateb?

## Pa bwerau Ynni y dylid eu datganoli i Gymru?

http://www.sustainablewales.org.uk/shine-a-light